René Toomse
Messhall OÜ
Ülesõidu tn 8
45108 Tapa
info@rogerresto.ee

PIANO Foorum OÜ
Hobujaama 10
10151 Tallinn	

11.07.2024 nr 2-14/24/3138-1

Toitlustusteenuse osutamise ja varakasutuse lepingu nr 2-2/18/468-1 lõppemise teade

Riigi Kaitseinvesteeringute Keskuse (edaspidi ka üürileandja) ja Messhall OÜ, PIANO Foorum OÜ (edaspidi ka üürnik) vahel on riigihanke „Teenuste kontsessioon Tapa sõdurikodu toitlustus- ja jaemüügiteenuse osutamiseks” (viitenumber 196493) tulemusena 09.07.2018 sõlmitud toitlustusteenuse osutamise ja varakasutuse leping nr 2-2/18/468-1 (edaspidi ka leping), mille esemeks on toitlustusteenuse osutamine Tapa linnaku isikkoosseisule aadressil Loode 35, 45106 Tapa linn.

Vastavalt lepingu punktile 10.1 kehtib leping kuni poolte poolt endale lepinguga võetud kohustuste kohase täitmiseni, hoone sulgemisel või lepingu lõppemisel muul alusel.

Vastavalt 12.06.2023 sõlmitud lepingu lisa nr 2-2/23/468-3 punktile 1 muudeti lepingu punkti 10.2, mille kohaselt kehtib leping kuni uue teenuse osutamise ja varakasutuse lepingu sõlmimiseni või kuni hetkeni, kui üürileandjal tekib vajadus üüripinna kasutamiseks enda tarbeks ja/või mistahes muul eesmärgil. Lepingu kehtivuse lõppemisest ja üüripinna vabastamise tähtajast teavitab üürileandja üürnikku kirjalikult vähemalt 1 (üks) kuu ette.

Kuna riigihanke „Tapa sõdurikodu toitlustusteenus ja müügipunkt ning Paldiski sõdurikodu müügipunkt“ (viitenumber 272841) tulemusena on 17.06.2024 jõustunud uus toitlustusteenuse osutamise ja varakasutuse leping nr 2-2/24/578-1 ettevõttega Messhall OÜ (registrikood 14202055), teavitab üürileandja vastavalt 12.06.2023 sõlmitud lepingu lisa nr 2-2/23/468-3 punktile 1 üürnikku, et 09.07.2018 sõlmitud leping nr 2-2/18/468-1 lõppeb 26.08.2024. 

Vastavalt lepingu punktile 4.1.19 peab üürnik üüripinna, üüripinnal oleva üürileandja vara ja selle võtmed üleandmise-vastuvõtmise aktiga üürileandjale tagastama pärast lepingu tähtaja möödumist 3 tööpäeva jooksul ehk mitte hiljem kui 29.08.2024.

Lugupidamisega

(allkirjastatud digitaalselt)

Magnus-Valdemar Saar
peadirektor